1977R1078 — FI — 15.05.1984 — 006.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

(*) Tätä asiakirjaa ei ole julkaistu suomenkielisenä.

Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).

▼B

NEUVOSTON ASETUS (ETY) N:o 1078/77

annettu 17 päivänä toukokuuta 1977

maidon ja maitotuotteiden kaupan pitämisestä luopumista ja lypsykarjan tuotannon muuttamista koskevasta palkkiojärjestelmästä

EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon edustajakokouksen lausunnon ( 1 ), ottaa huomioon talous- ja sosiaalikomitean lausunnon ( 2 ), sekä katsoo, että sekä katsoo, että maito- ja maitotuotealan yhteisestä markkinajärjestelystä 27 päivänä kesäkuuta 1968 annetussa neuvoston asetuksessa (ETY) N:o 804/68 ( 3 ), sellaisena kuin se on viimeksi muutettuna asetuksella (ETY) N:o 559/76 ( 4 ), tarkoitettujen tuotteiden nykyiselle tilanteelle on ominaista huomattavat, kasvavat ylijäämät; tästä syystä olisi tuettava tiettyjen yhteisön maatilaryhmien osoittamaa pyrkimystä lakkauttaa maidontuotanto tai maidon ja maitotuotteiden pitäminen kaupan, tarkoitettu tavoite voidaan saavuttaa myöntämällä palkkioita maanviljelijöille, jotka luopuvat maidon ja maitotuotteiden pitämisestä kaupan tai muuttavat nautakarjansa maitoa tuottavista lihaa tuottaviksi; kuitenkin siinä tapauksessa, jos nautakarjan tuotantosuunnan muutos on jäsenvaltiossa hankalaa ja tästä syystä lypsykarjoja on jo huomattavasti pienennetty, saattaa osoittautua suotavaksi antaa tälle jäsenvaltiolle lupa olla soveltamatta kaupan pitämisestä luopumista ja lypsykarjan tuotannon muuttamista koskevia säännöksiä, palkkioiden määrä on vahvistettava tasolle, jonka myötä niitä voidaan pitää tietynlaisena korvauksena kyseisten tuotteiden kaupan pitämisestä saatavien tulojen menetyksestä; näistä syistä olisi suotavaa vahvistaa palkkion määrä vuoden 1976 kuluessa kaupan pidettyjen tuotteiden mukaan, tilalle myönnettävän palkkion kokonaismäärää olisi rajoitettava lypsykarjan hoitorakenteen parantamiseksi taloudellisesti elinkelpoisimmilla tiloilla; olisi säädettävä tietyistä poikkeuksista rajoituksiin, kun hakija osallistuu luomistaudin, tuberkuloosin ja leukoosin hävittämisohjelmaan, tämän asetuksen soveltamisesta johtuvien velvoitteiden noudattamisen valvonnan helpottamiseksi olisi säädettävä, että palkkioiden maksu suoritetaan useassa erässä, näiden toimenpiteiden tarkoituksena on toisaalta saattaa kyseisten tuotteiden markkinat jälleen tasapainoon ja niitä voidaan siis pitää yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 ( 5 ), sellaisena kuin se on viimeksi muutettuna asetuksella (ETY) N:o 2788/72 ( 6 ), 3 artiklan mukaan interventioina, toisaalta niiden tavoitteena on toteuttaa perustamissopimuksen 39 artiklan 1 kohdan a alakohdassa määritellyt tavoitteet, mukaan lukien yhteismarkkinoiden asianmukaisen toimivuuden kannalta välttämättömät muutokset, joten ne ovat mainitun asetuksen 6 artiklassa tarkoitettua yhteistä toimintaa, tämän seurauksena on tarpeen säätää Euroopan maatalouden ohjaus- ja tukirahaston ohjaus- ja tukiosastojen menojen yhteisörahoituksesta, ja palkkiojärjestelmän hallinnon ja rahoituksen helpottamiseksi olisi ohjausosaston rahoittamien menojen osalta poikkeuksellisesti sovellettava Euroopan maatalouden ohjaus- ja tukirahaston tukiosaston perusteella jäsenvaltioiden suorittamasta yhteisön rahoituksen tarjoamisesta 29 päivänä joulukuuta 1970 annetussa komission asetuksessa (ETY) N:o 2697/70 ( 7 ) ja Euroopan maatalouden ohjaus- ja tukirahaston tukiosaston tilien tarkastamisesta ja hyväksymisestä 26 päivänä heinäkuuta 1972 annetussa komission asetuksessa (ETY) N:o 1723/72 ( 8 ) säädettyjä säännöksiä, ON ANTANUT TÄMÄN ASETUKSEN:

I OSASTO

Kaupan pitämisestä luopumis- ja lypsykarjan tuotannon muuttamispalkkioiden edellytykset ja määrät

1 artikla

1. Palkkio voidaan myöntää pyynnöstä hakijan valinnan mukaan maidon ja maitotuotteiden kaupan pitämisestä luopumiselle (kaupan pitämisestä luopumispalkkio) tai lypsykarjan muuttamiselle lihaa tuottavaksi karjaksi (lypsykarjan tuotannon muuttamispalkkio).

2. Kuitenkin silloin, jos jäsenvaltiossa todetaan, että lypsylehmien lukumäärää on vähennetty enemmän kuin 20 prosenttia 1 päivän tammikuuta 1969 ja 31 päivän joulukuuta 1975 välisenä aikana, tällä jäsenvaltiolla on lupa olla soveltamatta tätä asetusta.

▼M2

2 artikla

1. Saadakseen kaupan pitämisestä luopumispalkkion tuottajan on osoitettava toimivaltaisia viranomaisia tyydyttävällä tavalla, että hän pitää edelleen, suhteutettuna maidon tai sitä vastaavien maitotuotteiden toimituksiin hakemuksen jättökuukautta edeltävien kahdentoista kuukauden ajanjaksolla, tarkoituksenmukaista määrää lypsylehmiä tilallaan. Tämä edellytys on täytettävä vielä hakemuksen hyväksymispäivänä; jos näin ei ole, palkkiota alennetaan tämän seurauksena.

▼B

2. Saadakseen kaupan pitämisestä luopumispalkkion tuottajan on annettava kirjallinen sitoumus:

a) jonka mukaan hänen tilaltaan peräisin olevaa maitoa tai sieltä peräisin olevia maitotuotteita ei luovuteta korvausta vastaan eikä korvauksetta kaupan pitämisestä luopumisen ajanjaksolla;

b) jonka mukaan hakemuksen jättöpäivästä kaupan pitämisestä luopumisen ajanjakson päättymiseen: — toinen henkilö ei käytä hänen tilaansa tai osaa siitä lypsykarjan kasvattamiseen, — hänen lypsykarjaansa ei vuokrata tai luovuteta toiselle korvausta vastaan tai korvauksetta, — hän ei luovu lypsykarjastaan, lukuun ottamatta teurastamista tai vientiä.

Kaupan pitämisestä luopumisen ajanjakso on viisi vuotta alkaen viimeistään hakemuksen hyväksymispäivää seuraavan kuudennen kuukauden lopussa.

3. Tuottajat, jotka lakkauttavat toimintansa direktiivin 72/160/ETY ( 9 ) mukaisesti, vapautetaan 2 kohdassa tarkoitetuista velvoitteista vähintään kahden vuoden pituisen maidon ja maitotuotteiden kaupan pitämisestä luopumisen ajanjakson jälkeen.

4. Tuottajat, jotka lakkauttavat toimintansa direktiivin 72/160/ETY mukaisesti, vapautetaan 2 kohdassa tarkoitetuista velvoitteista maidon tai maitotuotteiden kaupan pitämisestä luopumisen kolmannen vuoden lopussa. Tässä tapauksessa kolmannen vuoden maksu on 37,5 prosenttia kaupan pitämisestä luopumispalkkiosta, ja se on maksettavissa heti kun edellä tarkoitetun direktiivin mukainen hakemus on hyväksytty ja toimivaltaiselle viranomaiselle esitetään todiste lypsykarjan teurastamisesta.

5. Edellä 3 ja 4 kohdassa tarkoitetuissa tapauksissa kaupan pitämisestä luopumispalkkion saatuja määriä ei voida palauttaa; tuottajat eivät voi myöhemmin saada kaupan pitämisestä luopumispalkkiota.

▼M2

3 artikla

1. Saadakseen lypsykarjan tuotannon muuttamispalkkion tuottajan on osoitettava toimivaltaisia viranomaisia tyydyttävällä tavalla:

— että hän on toimittanut vähintään 50 000 kilogrammaa maitoa tai sitä vastaavia maitotuotteita hakemuksen jättökuukautta edeltävien kahdentoista kuukauden ajanjaksolla, ja että hän pitää tarkoituksenmukaista määrää lypsylehmiä tilallaan — tai

— että hän pitää edelleen tilallaan vähintään 15 lypsylehmää, mukaan lukien kantavat hiehot.

Vastaava edellytys on täytettävä edelleen hakemuksen hyväksymispäivänä; jos näin ei ole, palkkiota alennetaan tämän seurauksena.

▼B

2. Saadakseen lypsykarjan tuotannon muuttamispalkkion tuottajan on annettava sitoumus:

a) jonka mukaan hänen tilaltaan peräisin olevaa maitoa tai sieltä peräisin olevia maitotuotteita ei luovuteta korvausta vastaan eikä korvauksetta lypsykarjan tuotannon muuttamisen ajanjaksolla;

b) jonka mukaan hän noudattaa hakemuksen jättöpäivästä lypsykarjan tuotannon muuttamisen ajanjakson päättymiseen 2 artiklan 2 kohdan ensimmäisen alakohdan b alakohdassa säädettyjä velvoitteita;

c) jonka mukaan hän pitää tilallaan lypsykarjan tuotannon muuttamisen ajanjaksolla nauta- tai lammasyksiköiden keskimäärää, joka on vähintään tilalla viitepäivänä pidettävä määrä.

Lypsykarjan tuotannon muuttamisen ajanjakso on neljä vuotta alkaen viimeistään hakemuksen hyväksymispäivää seuraavan kuudennen kuukauden lopussa.

3. Jos tuottaja pitää lehmiä, tämän on saadakseen palkkion osoitettava lisäksi toimivaltaisia viranomaisia tyydyttävällä tavalla muuttaneensa tuotantosuuntaa siten, että viimeistään hakemuksen hyväksymispäivää seuraavan kolmannen vuoden lopussa vähintään 80 prosenttia tilalla olevien lehmien tai kantavien hiehojen määrästä koostuu joko ominaisuuksiltaan jonkun tunnetun lihakarjarodun naaraista tai jonkun näistä roduista kantakirjaan merkityn sonnin risteytyksenä saaduista naaraista, tai, jos näin ei ole, naaraista, joilla on riittävät takeet kyvystä välittää tämän rodun olennaiset ominaisuudet jälkeläisille.

▼M2

4 artikla

1. Kaupan pitämisestä luopumispalkkio lasketaan tuottajan hakemuksen jättökuukautta edeltävien kahdentoista kuukauden ajanjaksolla toimittaman maitomäärän tai sitä vastaavien maitotuotteiden määrän mukaan.

Palkkion määrä 100 kilogrammaa yllä mainittua määrää kohden on:

— 20 laskentayksikköä määrille, jotka ovat enintään 30 000 kilogrammaa,

— 18 laskentayksikköä määrille, jotka ovat suurempia kuin 30 000 kilogrammaa ja enintään 50 000 kilogrammaa,

— 13,5 laskentayksikköä määrille, jotka ovat suurempia kuin 50 000 kilogrammaa ja enintään 120 000 kilogrammaa.

— 11 laskentayksikköä määrille, jotka ovat suurempia kuin 120 000 kilogrammaa.

Palkkiosta 50 prosenttia maksetaan kaupan pitämisestä luopumisen ajanjakson kolmen ensimmäisen kuukauden kuluessa.

Jäljelle jäävä määrä maksetaan kahdessa erässä 25 prosentin suuruisina määrinä palkkiosta kolmannen ja viidennen vuoden kuluessa, jos edunsaaja osoittaa toimivaltaisille viranomaisille, että 2 artiklassa tarkoitettuja sitoumuksia on noudatettu.

2. Lypsykarjan tuotannon muuttamispalkkio lasketaan tuottajan hakemuksen jättökuukautta edeltävien kahdentoista kuukauden ajanjaksolla toimittaman maitomäärän tai sitä vastaavien maitotuotteiden määrän mukaan.

Palkkion määrä 100 kilogrammaa yllä mainittua määrää kohden on:

— 17,5 laskentayksikköä määrille, jotka ovat enintään 120 000 kilogrammaa,

— 11 laskentayksikköä määrille, jotka ovat enemmän kuin 120 000 kilogrammaa.

Lypsykarjan tuotannon muuttamispalkkion määrä ei voi kuitenkaan olla pienempi kuin 1 kohdan soveltamisesta johtuva määrä.

Palkkiosta 60 prosenttia maksetaan lypsykarjan tuotannon muuttamisen ajanjakson ensimmäisen kolmen kuukauden kuluessa.

Jäljelle jäävä määrä maksetaan kahdessa erässä 20 prosentin suuruisina määrinä palkkiosta kolmannen ja neljännen vuoden kuluessa, jos edunsaaja osoittaa toimivaltaisille viranomaisille, että 3 artiklassa tarkoitettuja sitoumuksia on noudatettu.

3. Edellä 1 ja 2 kohdasta poiketen kaupan pitämisestä luopumis- ja lypsykarjan tuotannon muuttamispalkkio voidaan jakaa kyseisen tuottajan peruuttamattomasta pyynnöstä viiteen tai neljään samansuuruiseen vuosittaiseen erään. Tässä tapauksessa edunsaajan on osoitettava toimivaltaisille viranomaisille, että kolmannen ja sitä seuraavan erän tai sitä seuraavien erien osalta 2 ja 3 artiklan sitoumuksia on noudatettu; 2 artiklan 4 kohdassa säädetyssä tapauksessa viimeinen kolmannen vuoden kuluessa maksettava erä on täten 47,5 prosenttia kaupan pitämisestä luopumispalkkiosta 37,5 prosentin sijaan.

4. Nämä kaksi palkkiota yhdistetään luomistaudin, tuberkuloosin ja leukoosin hävittämisohjelman mukaisesti myönnettäviin tukiin.

▼B

II OSASTO

Yleiset ja varainhoitosäännökset

5 artikla

Tässä asetuksessa:

a) tarkoitetaan ”tuottajalla”: — maanviljelijää, luonnollista tai oikeushenkilöä, jonka tila sijaitsee yhteisön alueella ja joka on keskittynyt nautaeläinten kasvattamiseen, — luonnollisten tai oikeushenkilöiden ryhmää, jolla on maatalouden tuotantovälineet yhteiskäytössään nautaeläinten yhteistä kasvattamista varten yhteisön alueella;

b) tarkoitetaan ”tilalla”: kaikkia tuottajan johtamia, yhteisön alueella sijaitsevia tuotantoyksiköitä.

6 artikla

1. Maatilan uusi omistaja voi kirjallisesti sitoutua jatkamaan edeltäjänsä allekirjoittamien velvoitteiden noudattamista.

Tässä tapauksessa jo maksetut määrät pidätetään edeltäjältä ja jäljelle jäävä määrä maksetaan hänen seuraajalleen.

Jos näin ei ole, edeltäjä palauttaa jo maksetut määrät.

2. Silloin kun ainoastaan osa tilasta luovutetaan, hakijalla on edelleen oikeus palkkioon, jos henkilö, jolle hän on osan tilastaan luovuttanut, kirjallisesti sitoutuu jatkamaan edeltäjänsä allekirjoittamien velvoitteiden noudattamista. Jos näin ei ole, edeltäjä palauttaa osan jo maksetuista määristä, laskettuna luovutetun karkearehun viljelyalan mukaan.

7 artikla

Asetuksen (ETY) N:o 804/6830 artiklassa säädettyä menettelyä noudattaen säädetään:

a) palkkiohakemusten jättämisen ajanjaksosta;

b) 2 artiklan 1 kohdassa ja 3 artiklan 1 kohdassa tarkoitetuista ”tarkoituksenmukaisen lukumäärän” ja ”vastaavien toimitusten” määritelmistä;

c) 3 artiklan 3 kohdassa tarkoitettujen rotujen tunnistamisen edellytyksistä;

d) 4 artiklan 1 kohdan ensimmäisessä alakohdassa tarkoitetun ”vastaavien maitotuotteiden” määritelmästä;

e) palkkion myöntämiseen liittyvien sitoumusten noudattamisen valvonnan yksityiskohtaisista säännöistä;

f) nauta- ja lammasyksiköiden laskemiseksi laadittavien vastaavuuksien määrittelystä;

g) jo maksettujen määrien pidättämisen edellytyksistä poikkeuksellisissa olosuhteissa erityisesti, kun edunsaaja lopettaa toimintansa maatalousalalla;

h) 3 artiklan 2 kohdan c alakohdassa tarkoitetun keskimäärän laskemiseksi laadittavan raja-arvon määrittämisestä;

i) 6 artiklan 2 kohdassa tarkoitetun ”karkearehun viljelyalan” määrittämisestä;

▼M6

j) 1-6 ja 7 a artiklan muista soveltamista koskevista yksityiskohtaisista säännöistä.

▼M6

7 a artikla

1. Alennettu kaupan pitämisestä luopumis- tai lypsykarjan tuotannon muuttamispalkkio voidaan myöntää tuottajalle, joka 2 artiklan 2 kohdan a alakohdassa ja 3 artiklan 2 kohdan a alakohdassa tarkoitetusta sitoumuksesta poiketen on luovuttanut korvausta vastaan tai korvauksetta tilaltaan peräisin olevaa maitoa tai sieltä peräisin olevia maitotuotteita kaupan pitämisestä luopumisen tai lypsykarjan tuotannon muuttamisen ajanjakson alkamisen jälkeen sillä edellytyksellä, että nämä toimitukset ovat päättyneet ennen kaupan pitämisestä luopumisen tai lypsykarjan tuotannon muuttamisen ajanjakson alkamispäivää seuraavan kuudennen kuukauden päättymistä.

2. Alennettu lypsykarjan tuotannon muuttamispalkkio voidaan myöntää tuottajalle, joka 3 artiklan 3 kohdasta poiketen

a) on muuttanut karjansa tuotantosuuntaa siten, että viimeistään hakemuksen hyväksymispäivää seuraavan kolmannen vuoden lopussa vähemmän kuin 80 prosenttia mutta enemmän kuin 70 prosenttia tilalla olevien lehmien tai kantavien hiehojen lukumäärästä vastaa mainitussa kohdassa vaadittuja ominaisuuksia, tai

b) käyttää lypsylehmää tilansa tarpeisiin, kun tilalla olevien lehmien tai kantavien hiehojen lukumäärä on vähemmän kuin viisi.

3. Palkkion alennus on:

— 1 kohdassa tarkoitetussa tapauksessa 4 prosenttia palkkiosta, johon tuottajalla olisi ollut oikeus joka kuukausi tai osalle kuukautta, jonka osalta kyseistä sitoumusta ei ole noudatettu,

— 2 kohdan a alakohdassa tarkoitetussa tapauksessa 2 prosenttia palkkion kokonaismäärästä, johon tuottajalla olisi ollut oikeus kutakin prosenttiyksikköä tai prosenttiyksikön osaa kohden, jonka osalta kyseistä sitoumusta ei ole noudatettu,

— 2 kohdan b alakohdassa tarkoitetussa tapauksessa 400 ECUa.

4. Sovelletaan tämän artiklan säännöksiä sanotun kuitenkaan rajoittamatta jäsenvaltioiden määräämien toimenpiteiden soveltamista tapauksissa, joissa edunsaaja ei pysty ylivoimaisen esteen vuoksi noudattamaan kyseisestä palkkiojärjestelmästä johtuvaa velvoitetta.

▼B

8 artikla

1. Asetuksen (ETY) N:o 729/70 3 artiklasta poiketen EMOTR:n tukiosasto rahoittaa 60 prosenttiin asti tässä asetuksessa tarkoitetuista toimenpiteistä aiheutuvat menot. EMOTR:n ohjausosasto korvaa jäsenvaltioille 40 prosenttia menoista, jotka voidaan korvata.

2. EMOTR:n ohjaus- ja tukiosaston kohdalla toimenpiteitä, erityisesti näiden kahden osaston vastattaviksi ottamia menoja, pidetään asetuksen (ETY) N:o 729/70 3 artiklassa tarkoitettuina interventioina, ja ne ovat tämän saman asetuksen 6 artiklan 1 kohdassa tarkoitettua yhteistä toimintaa.

9 artikla

Yhteisen toiminnan alustavat kokonaiskustannukset, joista EMOTR:n ohjausosasto vastaa, ovat ►M2 330 ◄ miljoonaa laskentayksikköä.

▼M5

Tässä asetuksessa tarkoitetun toimenpiteen toteuttamisaika päättyy:

a) kaupan pitämisestä luopumispalkkion osalta 15 päivänä syyskuuta 1980;

b) lypsykarjan tuotannon muuttamispalkkion osalta maidon markkinavuoden 1980/1981 lopussa.

▼B

10 artikla

EMOTR:n ohjausosaston rahoittaman meno-osuuden osalta yhteisen toiminnan rahoituksen täytäntöönpanoa koskevista yksityiskohtaisista säännöistä säädetään poikkeuksellisesti asetuksissa (ETY) N:o 2697/70 ja (ETY) N:o 1723/72.

Kuitenkin vuoden 1977 kuluessa jäsenvaltioon voidaan soveltaa korvausjärjestelmää sen pyynnöstä. Tämän jäsenvaltion korvaushakemus koskee tämän vuoden kuluessa aiheutuneita menoja ja se esitetään komissiolle ennen seuraavan vuoden 1 päivää heinäkuuta.

Komissio tekee tätä hakemusta koskevan ratkaisunsa asetuksen (ETY) N:o 729/70 7 artiklan 1 kohdassa säädettyä menettelyä noudattaen.

11 artikla

1. Jäsenvaltioiden on, ellei asetuksen (ETY) N:o 729/70 8 artiklan soveltamisesta muuta johdu, toteutettava kaikki tarvittavat toimenpiteet jo maksettujen palkkioiden perimiseksi, jos säädettyjä sitoumuksia ei noudateta, sanotun kuitenkaan rajoittamatta 7 artiklan g alakohdassa säädettyjen säännösten soveltamista.

Niiden on ilmoitettava komissiolle toteutetut toimenpiteet ja säännöllisin väliajoin annettava erityisesti tiedoksi niihin liittyvien hallinnollisten ja oikeudellisten menettelyjen tilanne.

2. Perityt summat suoritetaan maksajina toimiville toimielimille tai yksiköille ja nämä vähentävät ne menoista, jotka EMOTR:n ohjaus- ja tukiosastot ovat rahoittaneet suhteessa niiden yhteisörahoitukseen.

3. EMOTR:n ohjaus- ja tukiosasto vastaa kyvyttömyydestä maksaa takaisin suoritetut maksut ja siitä aiheutuvista taloudellisista seurauksista suhteessa niiden rahoitukseen osallistumiseen.

4. Perittäviin summiin voidaan lisätä korko.

12 artikla

Tarpeen mukaan 8-11 artiklan yksityiskohtaisista säännöistä säädetään asetuksen (ETY) N:o 729/70 13 artiklassa säädettyä menettelyä noudattaen.

13 artikla

1. Komissio toimittaa neuvostolle ja edustajakokoukselle viimeistään ►M5 31 päivänä tammikuuta 1981 ◄ kertomuksen palkkiojärjestelmän soveltamisesta niiden tietojen perusteella, jotka jäsenvaltiot ovat sille antaneet.

2. Tutkittuaan tämän kertomuksen neuvosto voi päättää määräenemmistöllä komission ehdotuksesta, ottaen huomioon saatu kokemus ja kyseisten osastojen taloudellisten edellytysten kehitys, ►M5 lypsykarjan tuotannon muuttamista koskevan palkkiojärjestelmän ◄ säilyttämisestä tai muuttamisesta ja tämän seurauksena soveltamisajan mukauttamisesta sekä kokonaiskustannusten arvioinnista.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

( 1 ) EYVL N:o C 93, 18.4.1977, s. 11

( 2 ) EYVL N:o C 77, 30.3.1977, s. 15

( 3 ) EYVL N:o L 148, 28.6.1968, s. 13

( 4 ) EYVL N:o L 67, 15.3.1976, s. 9

( 5 ) EYVL N:o L 94, 28.4.1970, s. 13

( 6 ) EYVL N:o L 295, 3.12.1972, s. 1

( 7 ) EYVL N:o L 285, 31.12.1970, s. 63

( 8 ) EYVL N:o L 186, 16.8.1972, s. 1

( 9 ) EYVL N:o L 96, 23.4.1972, s. 9